పురుషోత్త్ కుమార్ గుత్తుల

పురుషోత్త్ కుమార్ గుత్తుల  యూనీకోడ్ ఫాంట్ డెవలపర్, డిజైనర్, ఆయన యూనీకోడ్ ఆధారిత ఫాంట్ల పై ప్రత్యేకంగా పని చేస్తున్నారు.  చిన్నప్పటి నుండి ఫాంట్లు, టైపోగ్రఫీ  పై ఆసక్తి పెంచుకున్నాడు.తన నాన్నగారి చేతిరాతను ఫాంట్ రూపంలో రూపొందించిన అనుభవం, పురుషోత్త్ కుమార్‌కు ఒక ప్రత్యేకమైన ప్రేరణగా మారింది. అదే ఆయన సృజనాత్మక ప్రయాణానికి బలమైన మద్దతుగా నిలిచింది. ఈ అనుభవంతో ప్రేరితుడైన ఆయన, ప్రస్తుతం అనేక తెలుగు యూనికోడ్ ఫాంట్ల రూపకల్పనలో నిమగ్నమై ఉన్నారు. ఇటీవలి కాలంలో అపూర్వఫాంట్స్ కొత్త వెర్షన్‌పై కూడా ఆయన కృషి చేస్తున్నారు.Text ని యూనీకోడ్‌లోనికి మార్చడానికి తగిన ఉపకరణాలు కూడా అభివృద్ధి చేశారు. 

గూగుల్ ఫాంట్స్‌లో అందుబాటులో ఉన్న గురజాడ , రామభద్ర,ధూర్జటి అనే ఫాంట్లు పురుషోత్త్ కుమార్ రూపొందించిన ప్రముఖ తెలుగు యూనికోడ్ ఫాంట్లు. గురజాడ ఫాంట్ చేతిరాత శైలిలో రూపొందించబడగా, రామభద్ర ఫాంట్ తెలుగు కవి రామభద్రుని స్ఫూర్తితో డిజైన్ చేయబడింది. అలాగే, ప్రసిద్ధ చిత్రకారుడు బాపు శైలిని ఆధారంగా తీసుకుని రూపొందించిన NTR ఫాంట్ కూడా ఆయన సృష్టిలో ఒక ముఖ్యమైనది.

ఇవేకాకుండా, అపరంజి ఫాంట్‌పై కూడా ఆయన పని చేశారు. పురుషోత్త్ కుమార్ రూపొందించిన ఈ అన్ని ఫాంట్లు సిలికాన్ ఆంధ్ర ద్వారా SIL ఓపెన్ ఫాంట్ లైసెన్స్ కింద విడుదలయ్యాయి. ఇవి తెలుగు భాషను డిజిటల్ ప్రపంచంలో మరింత విస్తృతంగా, సులభంగా ఉపయోగించుకునేలా చేయడంలో కీలక పాత్ర పోషిస్తున్నాయి.

 బయటి లింకులు 
తెలుగు ఫాంట్స్ 

 మూలాలు 

వర్గం:తెలుగువారిలో సాంకేతిక నిపుణులు
వర్గం:తెలుగు ఖతులు